5. pielikums atklāta iepirkuma nolikumam
 „Ceļa un pleca locītavu operāciju vienreizlietojamu instrumentu un implantu piegāde”
 (id Nr. Rīgas 2. slimnīca 2023/28)

Piegādes līgums Nr. ___/2023
(PROJEKTS)

Rīgā, *Dokumenta datums ir Puses pēdējā elektroniskā paraksta un tā laika zīmoga datums

SIA „Rīgas 2.slimnīca”, reģistrācijas Nr.40003184960, juridiskā adrese: Ģimnastikas ielā 1, Rīgā LV-1004, (turpmāk – Pasūtītājs), kuru saskaņā ar statūtiem pārstāv valdes priekšsēdētājs Sandris Petronis un valdes loceklis Kristaps Ločs, no vienas puses,
un
________________________ (komersanta nosaukums), reģistrācijas Nr._________, juridiskā adrese:______________, kuru saskaņā ar statūtiem/pilnvaru pārstāv ______________________  (amata nosaukums, vārds, uzvārds), (turpmāk – Piegādātājs), abi kopā turpmāk saukti arī Puses, pamatojoties uz iepirkuma Publisko iepirkumu likuma 9. panta kārtībā “Ceļa un pleca locītavu operāciju vienreizlietojamu instrumentu un implantu piegāde” (id Nr. Rīgas 2.slimnīca 2023/28) (turpmāk - Konkurss) rezultātiem, savstarpēji vienojoties, noslēdz šo piegādes līgumu (turpmāk Līgums).

1. Līguma priekšmets
1.1 Pasūtītājs pērk un Piegādātājs saskaņā ar Konkursā iesniegto Tehnisko specifikāciju – finanšu piedāvājumu pārdod un piegādā ceļa un pleca locītavu operāciju vienreizlietojamus instrumentus un implantus (turpmāk – Preces).
1.2 Preču tehniskā specifikācija, cenas un prognozējamais piegādes apjoms 12 (divpadsmit) mēnešu periodam ir noteikts Līguma 1.pielikumā „Tehniskā specifikācija – finanšu piedāvājums” (turpmāk - 1.pielikums), kas ir šī Līguma neatņemama sastāvdaļa. Piegādes apjoms ir atkarīgs no Pasūtītāja pacientu plūsmas un sniegtajiem pakalpojumiem, līdz ar to piegādājamo preču kopējais apjoms iespējams mazāks vai lielāks par 1. pielikumā noteikto, kas neuzliek Pasūtītājam par pienākumu pirkt visas 1. pielikumā norādītās pozīcijas.
1.3 Par atbilstoši Līguma noteikumiem piegādātajām Precēm Pasūtītājs apņemas samaksāt Piegādātājam Līgumā noteiktajā kārtībā un apmērā.
1.4 Puses vienojas, ka Pasūtītājam nav pienākuma izpirkt visu 1. pielikumā noteikto apjomu.
1.5 Saskaņā ar Līguma 1.pielikumu Piegādātājs Līguma darbības laikā nodrošina Pasūtītājam bezmaksas lietošanā specializētos instrumentu komplektus, kas paredzēti implantēšanai.

2. Līguma summa un Preču cenas
2.1 Līguma summa par Precēm bez pievienotās vērtības nodokļa (turpmāk - PVN) tiek noteikta EUR _________ (_________ euro __ euro centi), PVN __% ir EUR ______ (______________euro __ euro centi), kopējā līguma summa, ieskaitot PVN, ir EUR ________ (_________ euro __ euro centi).
2.2 Preču cenas tiek noteiktas atbilstoši Piegādātāja iesniegtajam finanšu piedāvājumam Konkursā un ir norādītas Līguma 1. pielikumā.
2.3 Preces cenā ir iekļauta Preces vērtība, kā arī visi izdevumi (nodevas, nodokļi, apdrošināšanas, glabāšanas, transporta u.c. izmaksas), kas saistītas ar Preču piegādi. 
2.4 Ja saskaņā ar LR normatīvajiem aktiem tiek mainīta Precei piemērojamā PVN likme, Preču cenas ar PVN tiek attiecīgi mainītas bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. PVN izmaiņu gadījumā nevar tikt mainītas Līguma 1.pielikumā noteiktās Preču cenas bez PVN.
2.5 Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma 1. pielikumā, tad Piegādātājam ir pienākums informēt Pasūtītāju un piegādāt šīs Preces par akcijas cenām.
2.6 Pasūtītājam ir tiesības pirkt mazāku vai lielāku Preču apjomu par Līguma 1. pielikumā norādīto, līdz ar to atbilstoši izmainot Līguma kopējo summu.


3. Līguma darbības termiņš
3.1 Līgums stājas spēkā ar tā abpusējas parakstīšanas brīdi un ir spēkā 12 (divpadsmit) kalendāros mēnešus no Līguma noslēgšanas brīža vai līdz Līguma summas sasniegšanai, vai līdz saistību pilnīgai izpildei, vai līdz jauna iepirkuma izsludināšanas brīdim, ievērojot Līguma noteikumus.
3.2 Puses var vienoties par Līguma darbības pagarinājumu līdz jaunas iepirkuma procedūras rezultātu izsludināšanai, ja kopējais Līguma 1. pielikuma apjoms vai summa nav iztērēts, kā arī, ja par Līguma priekšmetu objektīvu iemeslu dēļ jaunas iepirkuma procedūras rezultātus nav iespējams izsludināt līdz Līguma darbības beigām.
3.3 Preces piegādes termiņš ir _________________ laikā no Līguma noslēgšanas dienas.

4. Preču piegādes un pieņemšanas kārtība 
4.1 Piegādātājs piegādā Preces uz Pasūtītāja adresi: SIA „Rīgas 2.slimnīca”, Ģimnastikas ielā 1, Rīgā. Preču piegādi, izkraušanu un novietošanu Pasūtītāja telpās Piegādātājs nodrošina, izmantojot savu transportu un darbaspēku. 
4.2 Piegādātājs Preces piegādā pa daļām laikā no Līguma noslēgšanas dienas līdz Līguma 3. punktā noteiktajam darbības beigu termiņam. Piegādājamo Preču veidus un daudzumu katrai piegādes reizei, atkarībā no patēriņa nepieciešamības, nosaka Pasūtītājs.
4.3 Pušu pilnvaroti pārstāvji šī Līguma saistību izpildei ir:
4.3.1 no Pasūtītāja puses: persona, kura pieteiks pasūtījumus un veiks Preču pieņemšanu, tajā skaitā pavadzīmju parakstīšanu: Aptiekas vadītāja Marina Lebedinska, tālr. 67607248, fakss 67622006, e-pasts: marina.lebedinska@slimnica.lv;
4.3.2 no Piegādātāja puses: ______________________________ (amata nosaukums, vārds, uzvārds), tālr. __________, fakss _________, e-pasts _________.
4.4 Pasūtītājs paziņo Piegādātājam par nepieciešamo preču daudzumu telefoniski pa tālr. ________, elektroniski uz e-pasta adresi:__________ vai rakstiski, nosūtot pieprasījumu pa faksu: _______.
4.5 Piegādātājs pasūtītās Preces piegādā __ (______) darba dienu laikā no Līguma 4.4.punktā minētā pasūtījuma saņemšanas, piegādes laiku iepriekš saskaņojot ar Pasūtītāja pilnvaroto pārstāvi.
4.6 Piegādātājs nodod Preces kopā ar preču pavadzīmi - rēķinu, kas noformēts atbilstoši spēkā esošajiem normatīvajiem aktiem un Līgumam. Parakstot preču pavadzīmi - rēķinu, Pasūtītājs apliecina piegādāto Preču pieņemšanu.
4.7 Pasūtītājam ir tiesības pārbaudīt piegādāto Preču atbilstību Līguma noteikumiem, kā arī nepieņemt Līguma noteikumiem neatbilstošas Preces. 
4.7.1 Ja Pasūtītāja pilnvarots pārstāvis, pieņemot Preces, konstatē Preču neatbilstību Līguma noteikumiem (piemēram, neatbilstošs iepakojums, marķējums, Preces nosaukums vai ražotājs), tiek sagatavots un iesniegts Piegādātājam Preču defektu akts, kurā norādītas konstatētās neatbilstības. Šajā gadījumā Pasūtītājs ir tiesīgs nepieņemt un neapmaksāt Preču defektu aktā norādītās neatbilstošās Preces.
4.7.2 Ja Preču neatbilstība Līguma noteikumiem (1.pielikumā norādītām tehniskajām specifikācijām) vai neatbilstoša kvalitāte tiek konstatēta pēc Preču pieņemšanas, Pasūtītājs iesniedz Piegādātājam rakstisku pretenziju un Preču defektu aktu, norādot Preces neatbilstības. Iesniedzot pretenziju, Pasūtītājs atsauc Preču pieņemšanu un ir tiesīgs neapmaksāt defektu aktā norādītās Preces.
4.8 Piegādātājam ir pienākums nekvalitatīvu, bojātu vai citādi Līgumam neatbilstošu Preci apmainīt pret atbilstošu Preci divu darba dienu laikā no Preču defektu akta vai pretenzijas saņemšanas. Izdevumus, kas saistīti ar Preču apmaiņu, sedz Piegādātājs.
4.9 Pasūtītājam ir tiesības pēc Preces nodošanas pārbaudīt tās darbību un kvalitāti, pieteikt Piegādātājam pretenzijas, ja konstatēta Preces neatbilstība Līguma noteikumiem. Iesniedzot pretenziju, Pasūtītājam ir tiesības atsaukt Preces pieņemšanu un šajā gadījumā samaksas termiņš tiek skaitīts no dienas, kad novērsta Preces neatbilstība un par to parakstīts pieņemšanas – nodošanas akts.

5. Preču kvalitāte 
5.1 Piegādātājs apņemas nodrošināt pienācīgu Preču kvalitāti, noteikto glabāšanas un transportēšanas režīmu, kā arī atbilstošu iepakojumu un marķējumu, kam jāatbilst Latvijas Republikā spēkā esošajiem normatīvajiem aktiem un ražotāja tehniskajiem noteikumiem. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.
5.2 Piegādātājs nodrošina pienācīgu Preces kvalitāti, atbilstoši visām prasībām, kas medicīniskajām ierīcēm noteiktas ES Padomes 1993. gada 14. jūnija Direktīvā 93/42 EEK „Par medicīnas ierīcēm” un 2023. gada 15. augusta Ministru kabineta noteikumos Nr.461 „Medicīnisko ierīču noteikumi” un citos spēkā esošajos normatīvajos aktos.
5.3 Precēm jābūt pievienotiem dokumentiem, kas apliecina Preces atbilstību normatīvo aktu prasībām (EK atbilstības deklarācija, EC sertifikāti, CE marķējums) un lietošanas instrukcijām latviešu valodā.
5.4 Nekvalitatīvas vai līguma noteikumiem neatbilstošas Preces gadījumā, ja tas konstatēts Līguma 4.9.punktā noteiktā kārtībā, Piegādātāja pienākums ir uz sava rēķina novērst Preces defektus vai  5 (piecu) dienu laikā veikt Preces apmaiņu pret citu kvalitatīvu un līguma noteikumiem atbilstošu Preci.
5.5 Piegādātājs atbild par piegādāto Preču kvalitāti un sedz Pasūtītājam visus pierādītos zaudējumus, kas saistīti ar Preces neatbilstību kvalitātes prasībām.

6. Norēķinu kārtība
6.1 Kopā ar piegādāto Preču daļu Piegādātājs iesniedz Pasūtītājam pavadzīmi - rēķinu, kurā norāda:
6.1.1 katras Preces vienas vienības cenu un kopējo cenu;
6.1.2 šī Līguma numuru.
6.2 Pasūtītājs apmaksā abpusēji parakstīto pavadzīmi - rēķinu par piegādātajām Precēm, rēķinā norādīto summu ieskaitot Piegādātāja bankas kontā ne vēlāk kā 60 (sešdesmit) dienu laikā no Preču pieņemšanas.
6.3 Par rēķina apmaksas dienu uzskatāma diena, kad Pasūtītājs pārskaitījis naudu uz rēķinā norādīto Piegādātāja bankas kontu, ko apliecina attiecīgais maksājuma uzdevums.

7.  Pušu pienākumi, tiesības un atbildība
7.1 Puses par šī Līguma saistību neizpildi, kā arī savas darbības/bezdarbības rezultātā nodarītajiem zaudējumiem ir atbildīgas Līgumā un Civillikumā noteiktajā kārtībā.
7.2 Piegādātājs ir atbildīgs par piegādājamo Preču pilnīgas vai daļējas bojāejas risku līdz Preču nodošanai Pasūtītājam.
7.3 Piegādātājam ir tiesības saņemt Līgumā paredzēto samaksu, ja Preces nodotas Pasūtītājam līguma 4.punktā noteiktajā kārtībā. 
7.4 Par Preču piegādes termiņa nokavējumu Piegādātājs maksā Pasūtītājam līgumsodu 0,2% apmērā no Līguma kopsummas par katru nokavēto dienu, taču nepārsniedzot 10% no Līguma kopsummas. Piegādes termiņa nokavējumu uzskaita, sākot ar ceturto darba dienu no Līguma 4.4. punktā minētā paziņojuma iesniegšanas Piegādātājam līdz Preču pieņemšanas dienai.
7.5 Par samaksas nokavējumu Pasūtītājs maksā Piegādātājam līgumsodu 0,2% apmērā no nesamaksātās summas par katru nokavēto dienu, taču nepārsniedzot 10% no līguma kopsummas.
7.6 Līgumsoda samaksa neatbrīvo Puses no Līguma izpildes un zaudējumu atlīdzības pienākuma.
7.7 Ja Piegādātājs nespēj piegādāt kādu no Līguma 1.pielikumā minētām Precēm sakarā ar ražotāja atteikumu, Piegādātājs nekavējoties rakstiski informē Pasūtītāju. 
7.8 Ja ražotājs ir veicis tehnoloģiskas izmaiņas un Piegādātājs nespēj vairs piegādāt Līguma 1. pielikumam atbilstošu Preci, bet var nodrošināt tā paša ražotāja ekvivalentas Preces piegādi par Konkursam piedāvāto vai zemāku cenu, Pasūtītājam ir tiesības veikt Piegādātāja piedāvātās ekvivalentās Preces pārbaudi un, atbilstības gadījumā, noslēgt rakstveida vienošanos par ekvivalentās Preces piegādi, izdarot attiecīgus grozījumus Līgumā.
7.9 Piegādātājam bez rakstiskas saskaņošanas ar Pasūtītāju nav tiesību nodot Līguma saistību izpildi trešajai personai.  

8.	Nepārvaramas varas apstākļi
8.1 Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir nepārvaramas varas apstākļi kā plūdi, ugunsgrēks, zemestrīce, karadarbība, streiki, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm nevarēja paredzēt un novērst.
8.2 Ja šie apstākļi turpinās vairāk nekā 3 (trīs) mēnešus, katrai no pusēm ir tiesības lauzt līgumu un neuzņemties par to nekādu atbildību, ar noteikumu, ka otra Puse tiek informēta par līguma laušanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.
8.3 Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

9.	Līguma grozījumi un kārtība, kādā pieļaujama atkāpšanās no līguma
9.1 Līguma grozījumi pieļaujami, ievērojot PIL 61. panta noteikumus. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
9.2 Pasūtītājam ir tiesības vienpusēji atkāpties no šī Līguma, 10 (desmit) dienas iepriekš rakstiski paziņojot Piegādātājam (Līgums tiek uzskatīts par izbeigtu vienpadsmitajā dienā pēc paziņojuma nosūtīšanas), PIL 64. panta pirmajā daļā noteiktajos gadījumos, kā arī, ja tiek konstatēts jebkurš no šiem apstākļiem:
9.2.1 Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.2.2 pret Piegādātāju ir uzsākta maksātnespējas procedūra, vai tā darbība ir apturēta;
9.2.3 Piegādātājs nepiegādā Preces atbilstoši Līguma noteikumiem vai piegāde nokavēta vairāk kā 10 (desmit) darba dienas;
9.2.4 Preces īpašības un kvalitāte būtiski atšķiras no tehniskajās specifikācijās noteiktā vai Precēm medicīniskās pielietošanas procesā tiek konstatēti funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus pacienta veselībai un dzīvībai un kas var nest būtiskus finansiālus zaudējumus Pasūtītājam;
9.2.5 Ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, ievērojot Starptautisko un Latvijas Republikas nacionālo sankciju likuma 11.1 pantu.
9.3 Katrai no Pusēm ir tiesības vienpusēji atkāpties no šī Līguma, vienu mēnesi iepriekš rakstiski brīdinot otru Pusi, ja tā nepilda līgumā noteiktās saistības, kā arī citu svarīgu iemeslu dēļ.
9.4 Pušu reorganizācija un uzņēmuma pāreja nevar būt par pamatu Līguma pārtraukšanai vai izbeigšanai. Ja kāda no Pusēm tiek reorganizēta, šī Līguma saistības pilna apjomā pāriet Puses tiesību un saistību pārņēmējam, Pasūtītājam pirms tam izvērtējot atbilstību noteiktajām kvalifikācijas prasībām un citām Publisko iepirkumu likumā noteiktajām prasībām. Par šajā punktā minēto apstākļu iestāšanos Puse iesniedz otrai pusei visu nepieciešamo informāciju izvērtēšanai vismaz 1 (vienu) mēnesi iepriekš.

10.	Apakšuzņēmēju nomaiņas un jauna apakšuzņēmēja piesaistīšanas kārtība
10.1 Uzsākot Līguma izpildi, Piegādātājs iesniedz iesaistīto apakšuzņēmēju, ja tādus plānots iesaistīt, (ieskaitot apakšuzņēmēju apakšuzņēmējus) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.
10.2 Piegādātājs nav tiesīgs bez saskaņošanas ar Pircēju veikt Piegādātāja piedāvājumā norādītā apakšuzņēmēja nomaiņu un/vai iesaistīt papildu apakšuzņēmējus Līguma izpildē.
10.3 Pamatojoties uz Publisko iepirkumu likumā un iepirkuma nolikumā noteiktajam, Pircējs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
10.4 Piegādātājs koordinē apakšuzņēmēju darbību un uzņemas visu atbildību par apakšuzņēmēju darba izpildes kvalitāti un Līguma noteikumu ievērošanu.

11. Citi noteikumi
11.1 Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā. 
11.2 Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas Republikas normatīvajos aktos noteiktajā kārtībā.
11.3 Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
11.4 Ja kādai no Pusēm tiek mainīts juridiskais statuss, nosaukums, bankas rekvizīti vai citi Līgumā minētie rekvizīti, tā nekavējoties rakstiski paziņo par to otrai Pusei. 
11.5 Līgums ir sagatavots elektroniskā dokumenta veidā un parakstīts ar drošu elektronisko parakstu, kas satur laika zīmogu. Līgumam pievienots 1.pielikums „Tehniskās specifikācija – finanšu piedāvājums”.

11.  Pušu adreses un rekvizīti:

	Pasūtītājs:
SIA „Rīgas 2.slimnīca”
Reģ. Nr. 40003184960		
Ģimnastikas iela 1, Rīga, LV-1004		 
tālrunis +371 67614973; fakss +371 67622006
e-pasts: slimnica@slimnica.lv
e-pasts rēķiniem: rekini@slimnica.lv
Banka: AS Swedbank
Konts LV13HABA0551008304147		
Kods HABALV22

	Piegādātājs: 



						                       
	                              (paraksts*)
      valdes priekšsēdētājs Sandris Petronis

(paraksts*)
valdes loceklis Kristaps Ločs
	                               (paraksts*)
            _______________________________

